b'\n_START_ARTICLE_\nFam\xc3\xadlia Weasley\n_START_SECTION_\nArthur Weasley\n_START_PARAGRAPH_\nL\'Arthur Weasley \xc3\xa9s el pare de la fam\xc3\xadlia Weasley i est\xc3\xa0 casat amb la Molly Weasley amb qui t\xc3\xa9 set nens, incloent-hi en Ron, protagonista de la saga Harry Potter. Durant la seva estada a Hogwarts, l\'Arthur Weasley pertanyia a la resid\xc3\xa8ncia de Gryffindor. \xc3\x89s un dels tres fills (un altre \xc3\xa9s en Bilius) del matrimoni entre en Septimus i la Cedrella Weasley. Curiosament, aix\xc3\xb2 el fa un descendent de la rica i noble fam\xc3\xadlia Black, per\xc3\xb2 la seva mare es desheretava per casar-se a una fam\xc3\xadlia de mags que eren "tra\xc3\xafdors de sang". L\'Arthur es descriu alt i prim, i porta ulleres. El seu aniversari \xc3\xa9s el 6 de febrer. Un home afable, alegre, tendeix a no ser l\'autoritat de la fam\xc3\xadlia, paper que porta la seva muller, Molly._NEWLINE_L\'Arthur treballa per la Conselleria d\'Afers M\xc3\xa0gics, inicialment al Departament contra l\'\xc3\x9as Indegut d\'Objectes Muggles. Est\xc3\xa0 obsessionat amb les invencions muggles, i t\xc3\xa9 una col\xc2\xb7lecci\xc3\xb3 d\'endolls, ja que est\xc3\xa0 fascinat per l\'electricitat. Al seu departament, a una subsecci\xc3\xb3 menor i ridiculitzada del Departament d\'Aplicaci\xc3\xb3 de la Llei M\xc3\xa0gica, els faltava el finan\xc3\xa7ament i el seu salari era insuficient per a mantenir la fam\xc3\xadlia. A Harry Potter i el misteri del Pr\xc3\xadncep, \xc3\xa9s ascendit a Cap de l\'Oficina de Detecci\xc3\xb3 de sortilegis defensius i objectes protectors falsos. La seva promoci\xc3\xb3 \xc3\xa9s acompanyada per un augment de sou._NEWLINE_El senyor Weasley oficialment apareix primer a Harry Potter i la cambra secreta, juntament amb la resta de la fam\xc3\xadlia Weasley durant l\'estiu abans que Hogwarts obr\xc3\xads. A Harry Potter i el calze de Foc, sembla que l\'Arthur no es cregui plenament les hist\xc3\xb2ries d\'en Harry de com el tracten els Dursley, i fins que no va amb ells a la Copa Mundial de Quidditch, no pren un inter\xc3\xa8s m\xc3\xa9s actiu en el benestar d\'en Harry. A Harry Potter i l\'orde del F\xc3\xa8nix el senyor Weasley, en contra de Lord Voldemort, se sap que \xc3\xa9s un membre de l\'Orde del F\xc3\xa8nix i durant un dels seus torns al Ministeri de M\xc3\xa0gia la serp Nagini, que estava actuant sota els atacs de control d\'en Voldemort, l\'ataca. En Harry, que est\xc3\xa0 connectat mentalment amb en Voldemort, aconsegueix veure aix\xc3\xb2 en una visi\xc3\xb3 i pot advertir les autoritats de Hogwarts. L\'Arthur se salva posteriorment i s\'envia just a temps a l\'Hospital de lesions m\xc3\xa0giques de Sant Mungo._NEWLINE_Estava pensat originalment per morir en aquella escena, per\xc3\xb2 la Rowling no va suportar matar-lo en aquell moment, ni posteriorment a Harry Potter i les rel\xc3\xadquies de la Mort. L\'autora explic\xc3\xa0 que, finalment, no el matava perqu\xc3\xa8 era un dels pocs bons pares que surt a la saga. Tanmateix, com que volia matar-ne algun, compens\xc3\xa0 la salvaci\xc3\xb3 de l\'Arthur per les morts d\'en Remus Llopin i la Nimfadora Tonks._NEWLINE_Mark Williams ha representat l\'Arthur Weasley en les diverses filmacions de les obres d\'en Harry (tret de la primera), i s\'ha criticat que no port\xc3\xa9s ulleres en les pel\xc2\xb7l\xc3\xadcules, mentre que l\'Arthur si que les porta als llibres.\n_START_SECTION_\nMolly Weasley\n_START_PARAGRAPH_\nLa Molly Weasley (el cognom de soltera \xc3\xa9s Prewett) est\xc3\xa0 casada amb l\'Arthur Weasley i \xc3\xa9s mare de set nens. La Molly Prewett pertany a la fam\xc3\xadlia de sang pura Prewett, i t\xc3\xa9 dos germans, en Gideon i en Fabian Prewett. La Molly apareix per primera vegada a Harry Potter i la pedra Filosofal, quan Harry Potter \xc3\xa9s a l\'estaci\xc3\xb3 de King\'s Cross esperant embarcar a l\'Expr\xc3\xa9s de Hogwarts; la Molly amablement diu a en Harry com entrar a l\'andana nou i tres quarts. A Harry Potter i la cambra secreta est\xc3\xa0 furiosa amb en Fred, en George, i en Ron despr\xc3\xa9s que descobreixi que han pres el cotxe encantat de la fam\xc3\xadlia per anar a Surrey per rescatar en Harry dels Dursley, que l\'havien empresonat a la seva habitaci\xc3\xb3. Al comen\xc3\xa7ament de l\'any escolar, la Molly envia a en Ron un xiulet, renyant-lo per tornar a agafar el cotxe familiar una altra vegada, aquest cop per anar a Hogwarts._NEWLINE_A Harry Potter i el pres d\'Azkaban, la Molly i fam\xc3\xadlia van guanyar el sorteig del Peri\xc3\xb2dic Prof\xc3\xa8tic i van utilitzar els diners per fer un viatge a Egipte i visitar en Bill. De tornada a la Gran Bretanya, es queda a la Marmita Foradada amb en Harry i l\'Hermione. En Harry sent el senyor i la senyora Weasley discutint una nit sobre si dir la veritat sobre la suposada relaci\xc3\xb3 entre en Sirius Black i en Harry; l\'Arthur diu que en Harry hauria de saber la veritat per\xc3\xb2 la Molly, que diu que la veritat l\'aterriria, l\'assegura que en Harry estar\xc3\xa0 perfectament segur a Hogwarts amb la protecci\xc3\xb3 d\'en Dumbledore, i les ordres d\'en Percy de mantenir vigilat en Harry a l\'escola._NEWLINE_Quan en Harry arriba al Cau a Harry Potter i el calze de Foc, la Molly descobreix en Fred i en George experimentant amb llaminadures perilloses que estaven fabricant i els escridassa abans de marxar al Mundial Quidditch; tanmateix, despr\xc3\xa9s que la Marca de les Forces del Mal aparegu\xc3\xa9s sobre el cel al campament del Mundial, la Molly es preocupa terriblement per a la seva fam\xc3\xadlia, i es retreu d\'haer escridassat en Fred i en George, preocupada que alguna cosa els pogu\xc3\xa9s passar despr\xc3\xa9s que els tract\xc3\xa9s tan horriblement. Quan en Harry \xc3\xa9s el campi\xc3\xb3 del Torneig dels Tres Mags en contra de les regles, la Molly pateix per a la seva seguretat. M\xc3\xa9s tard al llibre, la Molly creu que la periodista Rita Skeeter diu la veritat sobre que l\'Hermione traeixi el seu suposat "xicot" Harry Potter, per\xc3\xb2 quan en Harry diu a la Molly la veritat, aquesta perdona l\'Hermione immediatament. La Molly i en Bill arriben a Hogwarts per veure la Tercera Prova del Torneig dels Tres Mags, fent de convidats familiars d\'en Harry; l\'autora utilitza aquella escena per revelar una mica d\'informaci\xc3\xb3 sobre els temps de la Molly a escola. Despr\xc3\xa9s del retorn d\'en Lord Voldemort, en Dumbledore es veu for\xc3\xa7at a reconstituir l\'Orde del F\xc3\xa8nix, preguntant a la Molly i a en Bill si ells i l\'Arthur estan preparats per unir-s\'hi i lluitar a la imminent Segona Guerra; i accepten la petici\xc3\xb3 immediatament. Els consols de la Molly cap a en Harry fan que, per primera vegada en la seva vida, en Harry tingui alg\xc3\xba per ser all\xc3\xa0 per a ell, com una mare. Al final del llibre, promet tenir a en Harry fora de l\'abast dels Dursley tan aviat com sigui possible._NEWLINE_La Molly i els Weasley s\'allotgen a la seu de l\'orde, la Pla\xc3\xa7a Grimmauld n\xc3\xbamero 12, a Harry Potter i l\'orde del F\xc3\xa8nix, on ella i en Sirius duien a terme la "descontaminaci\xc3\xb3"/neteja de la seu de l\'orde. La Rowling manifesta a Harry Potter i el misteri del Pr\xc3\xadncep que la Molly es troba amb l\'esposa de Bill, Fleur Delacour, i constantment convida la Tonks per a sopar, fent esfor\xc3\xa7os que portaven els altres a suposar que estava intentant aconseguir que en Bill i la Nimfadora tinguessin una relaci\xc3\xb3. A m\xc3\xa9s a m\xc3\xa9s, la Molly tamb\xc3\xa9 ha acabat acceptant la Botiga de bromes dels bruixots bessons, que t\xc3\xa9 molt d\'\xc3\xa8xit. Al final de la novel\xc2\xb7la, la Molly arriba a Hogwarts amb el seu marit i la Fleur per cuidar al seu fill Bill, que era ferotgement atacat a per Fenrir Esquenagrisa; la Fleur s\'of\xc3\xa8n en gran manera quan la Molly conclueix que la Fleur interrompr\xc3\xa0 la seva relaci\xc3\xb3 amb en Bill a causa de les seq\xc3\xbceles que l\'hi hagi pogut fer l\'atac; i la Fleur i la Molly comencen a sentir m\xc3\xa9s estimaci\xc3\xb3 l\'una de l\'altra._NEWLINE_Al comen\xc3\xa7ament de Harry Potter i les rel\xc3\xadquies de la Mort, la Molly i l\'Arthur ofereixen el Cau com a seu d\'orde quan la Pla\xc3\xa7a Grimmauld, n\xc3\xbamero 12 ja no \xc3\xa9s segur. Se sent immensament inc\xc3\xb2moda amb la decisi\xc3\xb3 del trio de no continuar a Hogwarts, i inicialment intenta dissuadir-los de fer aix\xc3\xb2. Mentre el casament de la Fleur i en Bill es duu a terme, la Conselleria diu que els esfondraments i Cavallers de la mort ataquen els convidats de casament mentre la protecci\xc3\xb3 desapareixia, impulsant el trio a marxar. L\'autor m\xc3\xa9s tard revela que els Weasley estan segurs, per\xc3\xb2 dissimulen diguent que en Ron t\xc3\xa9 una malaltia; tanmateix, quan es bufa la coberta, es dirigeixen per a m\xc3\xa9s seguretat a la casa d\'un dels seus familiars, Auntie Muriel. Al final del llibre, la Molly i la seva fam\xc3\xadlia sencera lluiten en la Batalla de Hogwarts. A veure la mort d\'en Fred, es torna devastada, i s\'empeny a la vora quan Bellatrix Lestrange gaireb\xc3\xa9 mata la Ginny amb la Maledicci\xc3\xb3 d\'Assassinat. Enfurismada, combat amb la Bel\xc2\xb7latrix en un duel intens, matant la Bel\xc2\xb7latrix amb una maledicci\xc3\xb3 que llan\xc3\xa7a al seu pit._NEWLINE_La Julie Walters ha aparegut com la Molly en totes les pel\xc2\xb7l\xc3\xadcules de Harry Potter que s\'han fet.\n_START_SECTION_\nBill Weasley\n_START_PARAGRAPH_\nWilliam Arthur "Bill" \xc3\xa9s el fill m\xc3\xa9s gran de la Molly i l\'Arthur Weasley. \xc3\x89s tamb\xc3\xa9 el marit de la Fleur Delacour. La informaci\xc3\xb3 que la Rowling ha posat de la data de naixement del personatge \xc3\xa9s el 29 novembre de 1970._NEWLINE_En Bill va estudiar a Hogwarts des de 1982 fins a 1988, durant la seva estada en el col\xc2\xb7legi va ser nomenat prefecte. Al sortir va treballar al banc de Gringotts a Egipte ajudant a eliminar les malediccions de les pir\xc3\xa0mides._NEWLINE_En Bill t\xc3\xa9 molt bona relaci\xc3\xb3 amb tots els seus germans, especialment amb la Ginny. Sempre es troba en problemes amb la seva mare a causa del llarg cabell que t\xc3\xa9 amb el qual la seva mare no est\xc3\xa0 d\'acord, i sempre que t\xc3\xa9 ocasi\xc3\xb3 insinua tallar-se\'l. Com el descriu en Harry, \xc3\xa9s "guai": vestit com per a un concert de rock, un ullal de collaret i botes de cuir de drac._NEWLINE_A Harry Potter i l\'orde del F\xc3\xa8nix, en Bill torna al Regne Unit per a unir-se a l\'orde. Despr\xc3\xa9s d\'un any de con\xc3\xa8ixer a la Fleur Delacour en Bill li proposa casar-se i ella ho accepta. La relaci\xc3\xb3 entre la Fleur, la Molly i la Ginny no \xc3\xa9s bona._NEWLINE_Durant una batalla a Harry Potter i el misteri del Pr\xc3\xadncep \xc3\xa9s atacat per Fenrir Esquenagrisa, un home llop, i en Bill queda malferit i els seus companys no saben amb seguretat si es convertir\xc3\xa0 en un home llop, ja que l\'Esquenagrisa el va atacar sense estar transformat._NEWLINE_La Fleur, malgrat l\'aparen\xc3\xa7a d\'en Bill (a causa dels atacs soferts) segueix amb la idea de casar-se amb ell. Despr\xc3\xa9s d\'aquesta decisi\xc3\xb3 la Molly millora el seu tracte cap a la Fleur. Ambd\xc3\xb3s es casen a l\'inici del llibre set, encara que la festa de les seves noces acaba arru\xc3\xafnada pel fet de la Caiguda de la Conselleria en mans dels mort\xc3\xadfags i l\'\xc3\xb2bvia mort del Conseller Rufus Scrimgeour durant el fet. La parella s\'estableix en una casa en la platja, i s\'amaguen amb l\'encanteri Fidelio. Van fer servir-lo com refugi a en Harry mentre planejava el robatori a la cambra de la Bel\xc2\xb7latrix Lestrange a Gringotts. Al final del llibre lluiten a la Segona Batalla de Hogwarts._NEWLINE_A l\'ep\xc3\xadleg, es revela que t\xc3\xa9 una filla amb la Fleur, de nom Victorie Weasley, aquesta  promesa amb en Ted Lupin, fill dels difunts Remus Llopin (Remus Lupin) i Nimfadora Tonks (Nimphadora Tonks)._NEWLINE_En el recent documental JK Rowling-Un any en la vida, l\'autora mostra un arbre geneal\xc3\xb2gic i ens revela que la parella va tenir dos fills m\xc3\xa9s: una nena anomenada Dominique i un nen que es diu Louis._NEWLINE_A m\xc3\xa9s diu que Victoire \xc3\xa9s anomenada d\'aquesta manera, ja que va n\xc3\xa9ixer durant l\'aniversari de la Batalla de Hogwarts.\n_START_SECTION_\nCharlie Weasley\n_START_PARAGRAPH_\nCharlie Weasley, nascut el 12 de desembre de 1973 \xc3\xa9s el segon fill de la Molly i l\'Arthur Weasley._NEWLINE_Quan va estudiar a Hogwarts va ser perfecte, es diu que va ser el predecessor d\'en Harry, com a cercador de quidditch, va aconseguir tres GNOMS i "Hauria pogut haver jugat per a la seleccion anglesa, si no hagu\xc3\xa9s estudiat dracs" aix\xc3\xb2 \xc3\xa9s el que coment\xc3\xa0 Marc Roure, un dia mentre entrenava en Harry. En Charlie treballa amb dracs, a Romania, i \xc3\xa9s ell qui s\'encarregar\xc3\xa0 de cuidar al jove ridgeback noruec Norbert, despr\xc3\xa9s que en Hagrid es vei\xc3\xa9s obligat a desfer-se d\'ell a Harry Potter i la pedra Filosofal. Apareix despr\xc3\xa9s a Harry Potter i el calze de foc sent ell un dels que manipulen als dracs per a la primera prova del Torneig dels Tres Mags._NEWLINE_La seva composici\xc3\xb3 \xc3\xa9s forta i musculosa i t\xc3\xa9 les mans plenes de calls i ampolles i una cremada gran i brillant a causa del seu treball. T\xc3\xa9 cara bonatxona i tan plena de pigues que sembla bruna. El seu car\xc3\xa0cter molt semblant al dels bessons encara que amb un grau m\xc3\xa9s de maduresa. Va ser reconegut com el cercador m\xc3\xa9s jove de l\'equip de Gryffindor abans que arrib\xc3\xa9s en Harry al col\xc2\xb7legi._NEWLINE_A Harry Potter i les rel\xc3\xadquies de la Mort, va presenciar les noces d\'en Bill i la Fleur i li revela a en Hagrid que el drac que li va confiar \xc3\xa9s en realitat Norberta, una femella. En Charlie participa en la Batalla final de Hogwarts._NEWLINE_En Charlie no es va casar ni va tenir descend\xc3\xa8ncia, ja que estava m\xc3\xa9s interessat en els dracs. Aix\xc3\xb2 va ser donat a con\xc3\xa8ixer en el documental J.K. Rowling - Un any en la vida.\n_START_SECTION_\nPercy Weasley\n_START_PARAGRAPH_\nPercy Ignatius Weasley, \xc3\xa9s un personatge fictici de la s\xc3\xa8rie de llibres de Harry Potter. Va n\xc3\xa9ixer el 22 d\'agost de 1976, sent el tercer fill de l\'Arthur Weasley i la Molly Weasley._NEWLINE_El seu germ\xc3\xa0 petit Ron \xc3\xa9s bon amic d\'en Harry Potter i de l\'Hermione Granger, amb els quals mant\xc3\xa9 una bona relaci\xc3\xb3, especialment amb l\'Hermione a causa dels seus interessos per l\'estudi i l\'aprenentatge._NEWLINE_En Percy va entrar a Hogwarts l\'any 1987, i se\'l descriu com un noi alt i prim, amb el mateix cabell p\xc3\xa8l-roig que la resta de la seva fam\xc3\xadlia. \xc3\x89s descrit com el m\xc3\xa9s intel\xc2\xb7ligent de la fam\xc3\xadlia Weasley. Va ser perfecte de Gryffindor i Premi Anual per la qual cosa sempre es burlen d\'ell en Fred i en George. A l\'acabar els seus estudis entra a treballar a la Conselleria d\'Afers M\xc3\xa0gics amb el senyor Barty Crouch, posteriorment, per culpa del Conseller, Cornelius Fudge, es baralla amb tota la seva fam\xc3\xadlia, atorgant-se a si mateix el sobrenom d\'"Imb\xc3\xa8cil de la Fam\xc3\xadlia", i no els veu durant un any, fins que, per ordre del nou Conseller Rufus Scrimgeour, va a visitar a la seva fam\xc3\xadlia encara que la seva visita es veu m\xc3\xa9s com una obligaci\xc3\xb3 que com una acci\xc3\xb3 volunt\xc3\xa0ria. En Percy arriba a combatre al costat de la seva fam\xc3\xadlia a la batalla a Hogwarts, la reconciliaci\xc3\xb3 \xc3\xa9s emotiva entre la fam\xc3\xadlia, en Percy demana disculpes per haver estat tan ximple per\xc3\xb2 que quan es va adonar del seu error sortir de la Conselleria era impossible i ell s\'havia assabentat que els opositors a en Lord Voldemort es trobaven a Hogwarts per a la batalla i per aix\xc3\xb2 es trobava all\xc3\xa0. Ell i en Ron Weasley es troben presents en la mort d\'en Fred._NEWLINE_Posteriorment, en Percy va arribar a un important lloc d\'oficial d\'alt rang en el govern de Kingsley Shacklebolt._NEWLINE_En el recent documental J.K. Rowling - Un any en la vida, l\'autora mostra un arbre geneal\xc3\xb2gic on es desvela que en Percy es va casar amb una noia anomenada Audrey i va tenir dues filles: la Molly i la Lucy. En l\'Ep\xc3\xadleg, en Harry l\'escolta parlant a King\'s Cross sobre regulacions d\'escombres.\n_START_SECTION_\nFred i George Weasley\n_START_PARAGRAPH_\nEn Fred i en George Weasley (ambd\xc3\xb3s nascuts l\'1 d\'abril de 1978), s\xc3\xb3n els fills bessons de l\'Arthur i la Molly Weasley._NEWLINE_El seu millor amic \xc3\xa9s en Lee Jordan- company de classes i c\xc3\xb2mplice d\'entremaliadures- ambd\xc3\xb3s s\xc3\xb3n dos dels amics m\xc3\xa9s propers de Harry Potter i igual que ell, pertanyen a l\'equip de quidditch de la casa Gryffindor. Els bessons tracten a en Harry millor que a en Ron, segurament a causa del car\xc3\xa0cter rebel d\'en Harry, ells adoren molestar tant a en Ron com a en Percy i s\xc3\xb3n m\xc3\xa9s propers a la seva germana menor Ginny -la qual \xc3\xa9s m\xc3\xa9s similar a ells tant en f\xc3\xadsic com en car\xc3\xa0cter- i viceversa._NEWLINE_A causa d\'aix\xc3\xb2 sempre entren en grans conflictes amb el seu germ\xc3\xa0 Percy. Igual que la resta de la fam\xc3\xadlia Weasley, ells s\xc3\xb3n p\xc3\xa8l-rojos i s\xc3\xb3n descrits com dos joves prims, alts i de constituci\xc3\xb3 forta amb el cabell p\xc3\xa8l-roig bastant semblants al seu germ\xc3\xa0 Charlie._NEWLINE_Des de la seva primera aparici\xc3\xb3 a la saga, en Fred i en George han estat bromistes, tant a l\'escola, com fora d\'ella; interessats m\xc3\xa9s a fer bromes noves que a estudiar, encara que demostren un alt grau de coneixement i habilitat per a crear bromes m\xc3\xa0giques i trucs sorprenents no nom\xc3\xa9s a tota la seva fam\xc3\xadlia sin\xc3\xb3 tamb\xc3\xa9 al professorat de Hogwarts sent anomenats per McGonagall com els nous James Potter i Sirius Black del col\xc2\xb7legi._NEWLINE_I no resulta sorprenent, doncs, que els seus aniversaris siguin l\'1 d\'abril, ja que \xc3\xa9s el dia dels innocents a Gran Bretanya. S\xc3\xb3n personatges summament populars entre els seus fans, les seves bromes i entremaliadures s\xc3\xb3n llegenda tant en les hist\xc3\xb2ries com en el m\xc3\xb3n real, i el seu objectiu \xc3\xa9s seguir els passos dels seus \xc3\xaddols: Enllunat, Cuapelada, Forcat i Lladruc._NEWLINE_De vegades en Fred aparenta ser el m\xc3\xa9s dominant dels bessons, encara que generalment treballen en equip. Van ser batedors de l\'equip de quidditch de Gryffindor abans d\'haver estat expulsats per la Dolors Umbridge (Dolores Umbridge) i conseq\xc3\xbcentment quan en Dumbledore abandona el col\xc2\xb7legi ells tamb\xc3\xa9 ho fan a bord de les seves escombres les quals havien estat confiscades per la Umbridge._NEWLINE_Per a desgr\xc3\xa0cia de la seva mare, ells han estat els seus \xc3\xbanics fills que no han estat perfectes (\xc3\xa9s important assenyalar que tampoc ho ha estat la seva germana menor, la Ginny). Les seves aparences i personalitats s\xc3\xb3n tan indistingibles que s\xc3\xb3n capa\xc3\xa7os fins i tot de prendre-li el p\xc3\xa8l a la seva mare, qui una vegada els envi\xc3\xa0 uns jerseis, un amb una "G" i l\'altre amb una "F"._NEWLINE_Els bessons es van intercanviar els jerseis i es van fer anomenar "Gred" i "Feorge". No obstant aix\xc3\xb2, l\'autora de la saga Harry Potter va comentar que el bess\xc3\xb3 amb m\xc3\xa9s car\xc3\xa0cter dels dos \xc3\xa9s en Fred._NEWLINE_A Harry Potter i el calze de foc, en Fred i en George comencen venent els seus propis articles de broma per correu sota la denominaci\xc3\xb3 "Bromes dels Bruixots Bessons"._NEWLINE_Ells mateixos li van fer una broma al cos\xc3\xad d\'en Harry, en Dudley Dursley, ja que quan els Weasley van ser al carrer Privet a recollir a en Harry, als bessons els van caure "accidentalment" a terra diversos caramels llamins estiralleng\xc3\xbces, en Dudley que es trobava fent dieta no va dubtar a menjar-se un dels caramels i aviat una enorme llengua va sortir de la seva boca, i per a poder tornar-la a la normalitat l\'Arthur Weasley va haver de conv\xc3\xa8ncer als oncles d\'en Harry que li deixessin realitzar un sortilegi reductor en el seu fill; en els Mundials de Quidditch van impressionar a en Ludo Gepp, Director del Departament d\'Esports i Jocs M\xc3\xa0gics de la Conselleria d\'Afers M\xc3\xa0gics amb una de les seves varetes falses._NEWLINE_Malgrat l\'obstinaci\xc3\xb3 de la seva mare de seguir els pas del seu pare per a treballar a la Conselleria d\'Afers M\xc3\xa0gics, les seves ambicions sempre ha estat de posseir una botiga d\'articles de broma. En Harry (que ha invertit m\xc3\xa9s diners que ning\xc3\xba en el projecte) va fer possible el somni dels bessons lliurant-los una bossa de 1000 galions, el premi del Torneig dels Tres Mags._NEWLINE_Els bessons han ajudat a en Harry al llarg de les s\xc3\xa8ries; a Harry Potter i la cambra secreta, ells juntament amb en Ron van ajudar a en Harry a escapar del seu c\xc3\xa0stig al carrer Privet._NEWLINE_A Harry Potter i el pres d\'Azkaban li van lliurar a en Harry el Mapa de Magatotis perqu\xc3\xa8 pogu\xc3\xa9s anar a Hosgmade._NEWLINE_A Harry Potter i l\'orde del F\xc3\xa8nix van provocar un caos a Hogwarts amb intenci\xc3\xb3 que en Harry no tingu\xc3\xa9s problemes per a usar la xarxa migrat\xc3\xb2ria al despatx de la Dolors Umbridge. Els bessons van ser membres de l\'Ex\xc3\xa8rcit d\'en Dumbledore, un grup impulsat per en Harry, en Ron i l\'Hermione per a fer classes pr\xc3\xa0ctiques de Defensa Contra les Forces del Mal._NEWLINE_M\xc3\xa9s tard en aquest mateix any, van ser expulsats de l\'equip de Quidditch i van decidir deixar els estudis. No obstant aix\xc3\xb2 ells no van marxar abans de pagar tribut a en Dumbledore lliurant una batalla contra la Umbridge._NEWLINE_Quan la professora Umbridge els troba, en Fred i en George Weasley atreuen les seves escombres i s\'escapen, encara que no sense abans dir en Fred a en Peeves que li faci la vida impossible a la Umbridge (En Peeves accepta per primera vegada l\'ordre d\'un alumne) i deixar un gran llac artificial a la meitat d\'un passad\xc3\xads de Hogwarts (del que el professor Flitwick es va ocupar de deixar part com a mostra de tal malifeta). En Fred i en George Weasley han estat considerats com una de les llegendes de Hogwarts per aquesta feta a l\'escapar damunt la seva escombra._NEWLINE_A Harry Potter i les rel\xc3\xadquies de la Mort, ambd\xc3\xb3s s\xc3\xb3n membres de l\'Orde del F\xc3\xa8nix. Quan en Harry s\'escapa del carrer Privet, en George va perdre una orella per un encanteri realitzat per l\'Snape, qui no la dirigia cap a ell sin\xc3\xb3 que anava a evitar un sortilegi cap a en Llopin._NEWLINE_En Fred mor en la batalla de Hogwarts, a causa d\'una explosi\xc3\xb3 mentre aquest reia sobre una broma que en Percy feia en el moment._NEWLINE_Des de la mort d\'en Fred, George continua amb la Botiga dels Bruixots Bessons gr\xc3\xa0cies a l\'ajuda d\'en Ron. En George mai es recupera de la mort del seu germ\xc3\xa0 bess\xc3\xb3._NEWLINE_Amb el documental J.K. Rowling - Un Any en la Vida, se sap que es va casar amb l\'Angelina Jonhson ("ex de Fred", va aclarir JK) i tenen dos fills, un anomenat Fred (en honor al seu germ\xc3\xa0 mort) i una nena anomenada Roxanne.\n_START_SECTION_\nFleur Delacour\n_START_PARAGRAPH_\nFleur Isabelle Delacour \xc3\xa9s la dona d\'en Bill Weasley. La seva primera aparici\xc3\xb3 va ser donada a Harry Potter i el calze de foc, la seva segona aparici\xc3\xb3 a Harry Potter i el misteri del Pr\xc3\xadncep i la seva \xc3\xbaltima aparici\xc3\xb3 \xc3\xa9s a Harry Potter i les rel\xc3\xadquies de la Mort durant aquest any es casa amb Bill Weasley i tenen una filla, Victoire Weasley, que segons l\'ep\xc3\xadleg \xc3\xa9s promesa d\'en Ted Llopin i el documental JK Rowling-Un any en la vida, l\'autora revela que en Bill i la Fleur van tenir dos fills m\xc3\xa9s: Dominique i Louis._NEWLINE_\xc3\x89s d\'origen franc\xc3\xa8s, encara que \xc3\xa9s capa\xc3\xa7 de parlar angl\xc3\xa8s i castell\xc3\xa0 amb soltesa, per\xc3\xb2 amb un fort accent. \xc3\x89s aproximadament tres anys major que en Harry James Potter, pel que s\'estima que va n\xc3\xa9ixer el 1977._NEWLINE_La seva bella aparen\xc3\xa7a pot contrastar de vegades amb la seva actitud arrogant i sobrada; llavors, aquestes peculiaritats fan enfadar a alguns membres de la fam\xc3\xadlia Weasley, pel que hi ha una burla sobre ella entre alguns membres i amics de la fam\xc3\xadlia, (regular i principalment amb la seva cunyada Ginny Weasley), en la qual nombroses vegades li diu Fleuma_NEWLINE_Va participar com en el Torneig dels Tres Mags que es va realitzar a Hogwarts, representant al col\xc2\xb7legi de m\xc3\xa0gia Beauxbatons._NEWLINE_Durant la primera prova, en la que s\'havia d\'evitar un drac, en un rugit li va cremar la faldilla i ella la va apagar amb un raig d\'aigua de la seva vareta (Aquamenti)._NEWLINE_En la segona prova rep un total de vint-i-cinc punts al no poder rescatar al seu ostatge per un atac de Ganyotus._NEWLINE_En la tercera prova va ser atacada per Viktor Krum, que estava sota la maledicci\xc3\xb3 imperativa._NEWLINE_A Harry Potter i el misteri del Pr\xc3\xadncep es va revelar que ella s\'anava a casar amb en Bill Weasley._NEWLINE_A Harry Potter i les rel\xc3\xadquies de la Mort es casa amb en Bill Weasley i en l\'ep\xc3\xadleg, es revela que t\xc3\xa9 una filla amb en Bill, de nom Victorie. S\'esmenta que la seva filla Victoire pel que sembla \xc3\xa9s novia d\'en Teddy Llopin, que \xc3\xa9s fill d\'en Remus Llopin i la Nimfadora Tonks, assassinats durant la segona batalla de Hogwarts: en Remus Llopin va ser assassinat per Antonin Dolohov i la Nimfadora Tonks va ser assassinada per la Bel\xc2\xb7latrix Lestrange.\n_START_SECTION_\nLa seva versi\xc3\xb3 f\xc3\xadlmica\n_START_PARAGRAPH_\nEl personatge va ser interpretat per l\'actriu francesa Cl\xc3\xa9mence Po\xc3\xa9sy en la quarta pel\xc2\xb7l\xc3\xadcula de la saga. El personatge \xc3\xa9s representat amb la mateixa for\xc3\xa7a, bellesa i seguretat que t\xc3\xa9 Fleur, per\xc3\xb2 sense el desdeny i menyspreu per Hogwarts que fa que a alguns fans els desagradi. De fet, la seva versi\xc3\xb3 f\xc3\xadlmica la fa molt agradable als espectadors per la seva personalitat i carisma._NEWLINE_L\'actriu va ser triada d\'entre centenars d\'actrius franceses, perqu\xc3\xa8 la J.K. Rowling va insistir que es respect\xc3\xa9s l\'autenticitat del personatge, permetent que nom\xc3\xa9s actrius franceses audicionaren per al paper. El director Mike Newell va ser personalment a Par\xc3\xads a con\xc3\xa8ixer-la, on es va conv\xc3\xa8ncer que era perfecta per al paper quan nom\xc3\xa9s quedaven 10 candidates. Molts fans declaren que la Cl\xc3\xa9mence Po\xc3\xa9sy t\xc3\xa9 molt de la Fleur en ella mateixa pel seu encant, seguretat en si mateixa i bellesa, encara que la Cl\xc3\xa9mence assegura ser m\xc3\xa9s senzilla i relaxada que la Fleur.\n_START_SECTION_\nGabrielle Delacour\n_START_PARAGRAPH_\nGabrielle Delacour \xc3\xa9s la germana de Fleur Delacour. Aparentment, cursar\xc3\xa0 els seus estudis en l\'acad\xc3\xa8mia m\xc3\xa0gica francesa de Beauxbatons quan tingui l\'edat suficient. A Harry Potter i el calze de foc, en Harry suposa que no tindr\xc3\xa0 m\xc3\xa9s de vuit anys, la qual cosa significaria que va n\xc3\xa9ixer al voltant de 1987._NEWLINE_La Gabrielle va ser interpretada per l\'Angelica Mandy en l\'adaptaci\xc3\xb3 cinematogr\xc3\xa0fica de Harry Potter i el calze de foc._NEWLINE_Igual que la seva germana Fleur, la Gabrielle no \xc3\xa9s totalment humana; la seva \xc3\xa0via era una bela. A m\xc3\xa9s, d\xc3\xb3na la impressi\xc3\xb3 de ser bastant semblant a la seva germana major, amb la mateixa cabellera rossa platejada._NEWLINE_Durant el Torneig dels Tres Mags, la Gabrielle va ser triada juntament amb la Xo Xang, l\'Hermione Granger i en Ron Weasley com els ostatges submarins que havien de rescatar els campions, en representaci\xc3\xb3 de la persona que m\xc3\xa9s valoraven. La Fleur no va assolir rescatar a la Gabrielle a temps per culpa d\'un atac de, per\xc3\xb2 afortunadament, en Harry ja l\'havia salvat; aix\xc3\xb2 va fer que l\'actitud de la Fleur cap a ell, inicialment desagradable, canvi\xc3\xa9s per complet._NEWLINE_Aquest succ\xc3\xa9s va tenir clarament cert efecte sobre la Gabrielle tamb\xc3\xa9, at\xc3\xa8s que a Harry Potter i el misteri del Pr\xc3\xadncep, la Fleur Delacour diu que ella nom\xc3\xa9s sap paglag de Hagui Potteg. A m\xc3\xa9s, la Gabrielle assist\xc3\xad a les noces de la Fleur i en Bill Weasley, com una de les dames d\'honor (La Ginny Weasley ser\xc3\xa0 l\'altra).\n_START_SECTION_\nJames Potter\n_START_PARAGRAPH_\nJames Sirius Potter \xc3\xa9s el fill gran del matrimoni entre Harry James Potter i Ginny Weasley. Nascut, com a m\xc3\xadnim un any abans que el seu germ\xc3\xa0 Albus. \xc3\x89s desconegut el color dels seus cabells. T\xc3\xa9 el nom del pare d\'en Harry, el seu avi, i el del padr\xc3\xad d\'en Harry, i se\'l descriu similar als seus hom\xc3\xb2nims. Malgrat els esfor\xc3\xa7os d\'en Harry per amagar el Mapa de Magatotis dels seus fills, en James aconsegueix agafar-lo de l\'escriptori del seu pare una nit. \xc3\x89s desconegut si va saber fer funcionar el mapa._NEWLINE_En l\'ep\xc3\xadleg de Harry Potter i les rel\xc3\xadquies de la Mort, 19 anys despr\xc3\xa9s de la derrota d\'en Voldemort, en James es descriu marxant cap a cursar, com a m\xc3\xadnim, el seu segon any d\'educaci\xc3\xb3 a Hogwarts. Encara que \xc3\xa9s possible que sigui tot des de les 12 a 17 d\'edat al final del llibre, les seves actituds suggereixen que no \xc3\xa9s gaire m\xc3\xa9s gran que els seus germans, i \xc3\xa9s insinuat per la Ginny Weasley que el seu primer any era un davant del seu germ\xc3\xa0 Albus.\n_START_SECTION_\nAlbus Potter\n_START_PARAGRAPH_\nAlbus Severus Potter \xc3\xa9s el segon fill, d\'onze anys, de Harry Potter i Ginny Potter i el seu nom prov\xc3\xa9 de dos directors de l\'escola Hogwarts de m\xc3\xa0gia i bruixeria, Albus Dumbledore i Severus Snape, que segons en Harry era "possiblement l\'home m\xc3\xa9s valent que he conegut"._NEWLINE_D\'acord amb el llibre, dels fills d\'en Harry, \xc3\xa9s el que se li assembla m\xc3\xa9s f\xc3\xadsicament i \xc3\xa9s l\'\xc3\xbanic que hereta els ulls verds de la mare d\'en Harry, Lily Potter._NEWLINE_Tot i que la seva participaci\xc3\xb3 en la saga \xc3\xa9s molt breu, Albus apareix dinou anys despr\xc3\xa9s de la batalla de Hogwarts just quan agafa per primera vegada el Hogwarts Express per comen\xc3\xa7ar els seus estudis de m\xc3\xa0gia. Concretament, Albus li mostra al seu pare la por per ser sortejat i enviat a Slytherin i no a Gryffindor, com el seu germ\xc3\xa0, els seus pares i els seus avis. En Harry el consola dient-li que el Barret que Tria tamb\xc3\xa9 t\xc3\xa9 en compte les decisions de l\'alumne, com en el cas d\'en Harry mateix._NEWLINE_La relaci\xc3\xb3 amb el seu germ\xc3\xa0, James Sirius Potter \xc3\xa9s bona, i, a difer\xc3\xa8ncia d\'ell, l\'Albus \xc3\xa9s un nen tranquil. Un dels seus millors amics \xc3\xa9s la seva cosina, Rose Weasley, filla d\'en Ron Weasley i l\'Hermione Granger. La Rose t\xc3\xa9 la mateixa edat que l\'Albus i apareix a Hogwarts per primera vegada amb ell._NEWLINE_Dins de les diferents nissagues de la s\xc3\xa8rie de Harry Potter, Albus \xc3\xa9s el nebot de Ron Weasley i Hermione Weasley i el n\xc3\xa9t de James i Lily Potter i de Arthur i Molly Weasley. T\xc3\xa9 dos germans James Potter i Lily Potter. Albus tamb\xc3\xa9 \xc3\xa9s cos\xc3\xad de Rose Weasley i Hugo Weasley._NEWLINE_No se sap en quina resid\xc3\xa8ncia entra finalment el fill d\'en Harry (ni l\'autora ho ha revelat posteriorment), per\xc3\xb2 cal considerar que les seves inicials "ASP", s\xc3\xb3n un tipus de serp, i podria ser que aix\xc3\xb2 fos una pista intencionada donada per l\'autora, que a m\xc3\xa9s ha declarat que aquest \xc3\xa9s el m\xc3\xa9s "interessant" dels tres fills d\'en Harry, donant aix\xc3\xad una esperan\xc3\xa7a als fans de realitzar una hist\xc3\xb2ria sobre ell en el futur.\n_START_SECTION_\nLily Potter\n_START_PARAGRAPH_\nLily Luna Potter \xc3\xa9s l\'\xc3\xbanica filla del matrimoni entre en Harry i la Ginny, i \xc3\xa9s el m\xc3\xa9s jove dels tres nens en la fam\xc3\xadlia. Se li pos\xc3\xa0 el nom de la mare d\'en Harry i "l\'amiga estimada" dels seus pares, la Luna Lovegood, i els cabells p\xc3\xa8l-rojos els ha heretat de la seva mare i les dues \xc3\xa0vies. S\'assembla a la Ginny i a la senyora Weasley. \xc3\x89s dos anys m\xc3\xa9s jove que el seu germ\xc3\xa0, Albus._NEWLINE_En l\'ep\xc3\xadleg de Harry Potter i les rel\xc3\xadquies de la Mort, estava acompanyant els seus pares que estaven escortant en James i l\'Albus al Hogwarts Expr\xc3\xa9s. La seva personalitat sembla similar a la de la seva mare Ginny, que actuava similarment quan se la introdu\xc3\xafa al primer llibre. Quan veia que els seus germans marxen sobre l\'expr\xc3\xa9s de Hogwarts, desesperadament volia anar-se\'n tamb\xc3\xa9, repetint la reacci\xc3\xb3 de la Ginny quan els seus germans marxaven a Harry Potter i la pedra Filosofal.\n_START_SECTION_\nRose Weasley\n_START_PARAGRAPH_\nRose Weasley \xc3\xa9s la filla m\xc3\xa9s gran d\'en Ron Weasley i l\'Hermione Granger. A l\'ep\xc3\xadleg de Harry Potter i les rel\xc3\xadquies de la Mort, se n\'est\xc3\xa0 anant a fer el seu primer any a Hogwarts. \xc3\x89s del mateix any que l\'Albus, el fill d\'en Harry i la Ginny, i sembla que hagi desenvolupat la ment aguda de la seva mare. Tamb\xc3\xa9 pot compartir la por d\'Albus de ser ordenat a Slytherin mentre es diu que sembla sinistra quan fa el seu pare broma que si no se l\'ordena a Gryffindor la desheretaria. Se li mana de broma que no sigui un amic de l\'Scorpius Malfoy, el fill d\'en Draco Malfoy, i batre\'l en tots els seus ex\xc3\xa0mens. Com la seva mare feia, \xc3\xa9s fixat que portava els seus vestits de Hogwarts m\xc3\xa9s d\'hora que necessitat. Tamb\xc3\xa9 t\xc3\xa9 un germ\xc3\xa0 m\xc3\xa9s jove, l\'Hugo Weasley, que sembla tenir la mateixa edat que Lily Luna Potter.\n_START_SECTION_\nHugo Weasley\n_START_PARAGRAPH_\nL\'Hugo Weasley \xc3\xa9s, com es descriu a l\'ep\xc3\xadleg, el fill m\xc3\xa9s jove de l\'Hermione i en Ron. \xc3\x89s m\xc3\xa9s o menys de l\'edat de la Lily Luna Potter, la filla de la Ginny i en Harry, i per aix\xc3\xb2 encara no ha comen\xc3\xa7at Hogwarts.\n_START_SECTION_\nVictoire Weasley\n_START_PARAGRAPH_\nVictoire Weasley (nascuda el 2 de maig de 2000) \xc3\xa9s la fill m\xc3\xa9s gran de la Fleur Delacour i en Bill Weasley i la m\xc3\xa9s gran dels nebots Weasley. Fou anomenada aix\xc3\xad perqu\xc3\xa8 va n\xc3\xa9ixer durant l\'aniversari de la Batalla de Hogwarts. La Victoire nom\xc3\xa9s \xc3\xa9s esmentada en l\'ep\xc3\xadleg de Harry Potter i les rel\xc3\xadquies de la Mort quan en James Potter (fill d\'en Harry) la va veure amb en Ted Llopin, fill d\'en Remus Llopin i la Nimfadora Tonks, i tamb\xc3\xa9 el fillol d\'en Harry. Est\xc3\xa0 cursant el seu set\xc3\xa8 any de Hogwarts.\n_START_SECTION_\nEl Cau\n_START_PARAGRAPH_\nLa casa de la fam\xc3\xadlia Weasley, coneguda com El Cau, \xc3\xa9s situada al poble de St. Ottery Catchpole, on tamb\xc3\xa9 s\'hi troba la casa dels Lovegood, els Diggory i els Fawcett. El Cau era la seu de l\'orde del F\xc3\xa8nix a Harry Potter i les rel\xc3\xadquies de la mort._NEWLINE_A Harry Potter i la cambra secreta, en Harry fa una descripci\xc3\xb3 d\'El Cau: "Feia tota la pinta d\'haver estat una gran cort de pedra, a la qual s\'havien afegit unes quantes habitacions aqu\xc3\xad i all\xc3\xa0 de manera que ara teia uns quants pisos d\'alt. Estava tan torta que semblava que s\'aguant\xc3\xa9s per art de m\xc3\xa0gia (la qual cosa, va recordar en Harry, probablement era certa). De la teulada vermella penjaven quatre o cinc xemeneies que semblava que haguessin de caure. Clavat a terra a prop de l\'entrada, hi havia un cartell tort que deia "El Cau". Rere la porta d\'entrada hi havia un desgavell de botes de pl\xc3\xa0stic i una marmita molt rovellada. Unes quantes gallines grasses de color marr\xc3\xb3 picotejaven el terra del pati."_NEWLINE_Els Weasley tenen un inusual (possiblement \xc3\xbanic) rellotge, una manifestaci\xc3\xb3 de l\'ansietat de la Molly pel benestar de la seva fam\xc3\xadlia. En comptes de dir el temps, cada broca representa un Weasley i assenyala a un terme que indica qu\xc3\xa8 fan; quan en Harry arriba a El Cau a Harry Potter i el misteri del Pr\xc3\xadncep, quan en Voldemort enceta la guerra al m\xc3\xb3n dels mags, totes les broques assenyalen "risc de mort". No se sap on van obtenir aquest rellotge, encara que la Molly comenta que no coneix ning\xc3\xba m\xc3\xa9s que en ...\n_START_SECTION_\nEl cotxe del Senyor Weasley\n_START_PARAGRAPH_\nL\'Arthur Weasley tenia un Ford Anglia que havia encantat posteriorment; conseg\xc3\xbcentment, el vehicle pot volar, tornar-se invisible, i portar la fam\xc3\xadlia sencera malgrat les seves dimensions d\'interior anteriorment no-encantades, entre altres habilitats. El cotxe \xc3\xa9s robat pels seus fills (Fred, George i Ron) que l\'utilitzen per rescatar Harry de la casa dels Dursley. En Ron i en Harry roben el cotxe una altra vegada per retornar a Hogwarts, despr\xc3\xa9s que en Dobby bloqueg\xc3\xa9s l\'Andana 9\xc2\xbe. Despr\xc3\xa9s que arribin a escola, aterren davant el Pi Cabaralla i el cotxe fuig al Bosc Prohibit._NEWLINE_El cotxe reapareix quan en Harry i en Ron visitaen l\'Aragog al bosc: quan la gran aranya vol fer servir en Harry i en Ron de menjar per la seva col\xc3\xb2nia, el cotxe els ataca. La seva condici\xc3\xb3 actual s\'irrevela; Ron havia comentat que el vehicle encantat s\'havia tornat "salvatge" i aix\xc3\xad havia operat aut\xc3\xb2nomament, com un \xc3\xa9sser viu.'